joelniklaus/EU_Wikipedias huggingface dataset:
Ukrainos nacionalinė sąjunga

Ukrainos nacionalinė sąjunga () – Ukrainos politinė partija, įkurta 2009 m. gruodžio 19 d.

Istorija 
Organizacija buvo įkurta 19 gruodžio 2009 metais, Charkove. Padaliniai įkurti Charkove, Liubotine, Poltavoje, Kijeve ir Lucke. Organizacija išsiplėtė į kitas 17 Ukrainos apskričių, bei Baltarusiją, Lenkiją ir Kazachstaną. Žinoma savo rezonansiniais pasirodymais, žygiais pagerbiant Ukrainos Sukilimo Armiją, Pavličenko šeimos gynime, pasisakiusiais prieš nelegalią imigraciją, tradicinių vertybių svarbą, Katynėje užmuštų Lenkų kareivių pagerbimą, kituose socialiniuose paminėjimuose bei dėl Ukrainos energetinės nepriklausomybės. Beaugant organizacijai atsirado priešprieša, kas privedė iki lyderio, 25 gegužės 2012 m., Olego Gotvianskio, suėmimo. Po to vadovu buvo išrinktas Vitalijus Krivošejevas. V organizacijos suvažiavime buvo įkurta partija. Organizacijos nariai aktyviai veikė Euromaidane bei nuverčiant Janukovičiaus rėžimą. Prasidėjus Rusijos intervencijai, iš organizacijos narių buvo suformuotas bataljonas «Pečerskas», kuris aktyviai kovojo Lugansko apskrityje. 2015 m Olegas Gotvinskis, bei kiti partijos nariai buvo išrinkti deputatais į seimą. 2021 m dėka ilgalaikių žmonių protestų buvo nušalinta prorusiška Charkovo gubernatorė Aina Timčiuk. Po Rusijos intervencijos didžioji dalis partijos prisijungė prie Ukrainos Karinės Pajėgos (UKP), Nacionalinės Gvardijos, arba prisijungė prie Ukrainos Savanorių Pajėgų (USP).

Nuotraukos

Išnašos

Nuorodos 
 Oficiali svetainė

Nacionalistų partijos
Ukrainos partijos
AS Bantous

Mbuži Majo „Bantous“, Association Sportive Bantous, o trumpai AS Bantous – profesionalus futbolo klubas, rungtyniavęs aukščiausioje šalies lygoje. Klubas įsikūręs Mbuži Majyje.

Istorija 
Klubas buvo suformuotas 1961 m. Rungtyniavo aukščiausioje šalies lygoje. 1995 m. tapo šalies čempionais.

2015–2016 m. sezone Linafoot A grupėje tarp dešimties dalyvių liko paskutiniai.

Nuo 2016–2017 m. rungtyniavo antrojoje lygoje ().

Pasiekimai 

Aukščiausia lyga
 Čempionai (1) 1995

Futbolo taurė
 Nugalėtojai (0): 
 Finalininkai (1): 1994

Supertaurė
 Nugalėtojai (0):

Sezonai 

|}Šaltinis

Apranga 
 Sportinės aprangos pokyčiai.

Šaltiniai

Nuorodos 
 [ Klubo oficiali svetainė]
 facebook paskyra
 SOCCERWAY
 FLASHSCORE
 [ SOFASCORE]
 Transfermarkt
 Globalsportsarchive

Bantus
SCOM Mikishi

Lubumbašio „SCOM Mikishi“, o trumpai SCOM Mikishi – futbolo klubas, žaidęs aukščiausioje šalies lygoje. Klubas įsikūręs Lubumbašyje.

Istorija 
Rungtyniavo aukščiausioje šalies lygoje. 1991 m. tapo šalies čempionais. Vėiau šio pasiekimo pakartoti nebepavyko. 

Galiausiai, iškrito į žemesnį divizioną. Rungtyniavo Katangos regiono pirmenybėse.

Pasiekimai 

Aukščiausia lyga
 Čempionai (1) 1991

Futbolo taurė
 Nugalėtojai (0):

Sezonai 

|}

Apranga 
 Sportinės aprangos pokyčiai.

Trereriai 
  Nicodème Kabamba

Šaltiniai

Nuorodos 
 [ Klubo oficiali svetainė]
 [ facebook paskyra]
 SOCCERWAY
 FLASHSCORE
 SOFASCORE
 Transfermarkt
 Globalsportsarchive

SCOM
US Bilombe

Kinšasos „Bilombe“, o angliškuose šaltiniuose žinomas kaip Union Sportive Bilombe, o trumpai US Bilome – futbolo klubas, žaidęs aukščiausioje šalies lygoje. Klubas įsikūręs Kinšasoje.

Istorija 
Sėkmingiausi metai klubo istorijoje – 1992 m. Iškovojo šalies futbolo taurę bei tapo čempionais. Atstovavo šaliai Afrikos žemyno taurės turnyre.

Pasiekimai 

Aukščiausia lyga
 Čempionai (1): 1992 m.

Futbolo taurė
 Nugalėtojai (1): 1992 m.

Sezonai 

|}

Apranga

Garsesni žaidėjai 
 Raoul Shungu
 Wakanga Messo

Treneriai 
  Pierre Mwana Kasongo
  Raoul Shungu 1988–1989
  Maome Lunanga

Šaltiniai

Nuorodos 
 [ Klubo oficiali svetainė]
 [ facebook paskyra]
 SOCCERWAY
 FLASHSCORE
 SOFASCORE
 [ Transfermarkt]

Bilombe
Ukraina 2024 m. vasaros olimpinėse žaidynėse

Ukrainos sportininkai pakviesti dalyvauti į 2024 m. vasaros olimpinės žaidynės Paryžiuje. Tai bus aštuntosios vasaros olimpinės žaidynės šalies istorijoje ir pirmosios nuo 2022 m. Rusijos invazijos į Ukrainą pradžios.

Dėl istorinių sėkmingų rezultatų, Ukraina negali kandidatuoti į specialiuosius olimpinius pakvietimus, o visi olimpiadoje dalyvaujantys Ukrainos atstovai turi iškovoti olimpines kvotos atrankos turnyruose.

Šaudymas

Šaltiniai

Nuorodos 
 Ukrainos olimpinio komiteto oficiali svetainė

Ukraina olimpinėse žaidynėse
2024 metų vasaros olimpinės žaidynės
Lietuva 2024 m. vasaros olimpinėse žaidynėse

Lietuvos sportininkai pakviesti dalyvauti 2024 m. vasaros olimpinėse žaidynėse Paryžiuje. Tai bus dešimtosios vasaros olimpinės žaidynės Lietuvos delegacijai.

Dėl istorinių sėkmingų rezultatų, Lietuva negali kandidatuoti į specialiuosius olimpinius pakvietimus, o visi olimpiadoje dalyvaujantys Lietuvos atstovai turi iškovoti olimpines kvotos atrankos turnyruose. 2022 m. rugpjūčio 24 d. Lietuva pradėjo olimpinio ciklo kvalifikacinį etapą dalyvaudama 2022 m. Europos stendinio šaudymo čempionate.

Kvalifikacija 
Kadangi paskutinių trijų vasaros olimpiadų Lietuvos rinktinių vidurkis yra didesnis negu 8 sportininkai - šalis negalės pretenduoti į specialiuosius komisijos pakvietimus, kurie dalinami daugelyje sporto šakų.

Lietuva nedalyvaus riedlenčių sporto, meninio plaukimo ir golfo atrankose.

 Akademinis irklavimas

Šaudymas

Šaltiniai

Nuorodos 
 LTOK oficiali svetainė

Lietuva olimpinėse žaidynėse
2024 metų vasaros olimpinės žaidynės
Biliūnas

Algirdas Biliūnas (g. 1947) – futbolininkas, treneris
 Antanas Biliūnas (1905–1970) – bibliografas, rašytojas
 Jonas Biliūnas (1879–1907) – prozininkas, publicistas, visuomenės veikėjas
 Mykolas Biliūnas (g. 1945) – gydytojas, visuomenės ir politikos veikėjas

Pavardė greičiausiai kilusi iš žodžio bi̇̀lti „byloti, kalbėti“ (plg. bilū̃nas „kas bilus, kalbus“).

Šaltiniai
2022 m. Europos moterų bokso čempionatas

2022 m. Europos moterų bokso čempionatas – Tarptautinės bokso asociacijos organizuotas geriausių Europos moterų bokso čempionatas, kuris vyko spalio 14 d. – spalio 22 d. Juodkalnijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

Medalių lentelė

Medalininkai

Dalyvaujančios šalys 
154 boksininkės iš 30 šalių dalyvavo čempionate:

  (10)
  (4)
  (7)
  (5)
  (6)
  (5)
  (6)
  (5)
  (3)
  (6)
  (9)
  (2)
  (1)
  (2)
  (9)
  (4)
  (3)
  (2)
  (5)
  (5)
  (6)
  (3)
  (7)
  (6)
  (2)
  (9)
  (12)
  (1)
  (7)
  (5)

 Baltarusijos ir Rusijos boksininkėms neleista dalyvauti pasaulio čempionate.

Šaltiniai

Nuorodos 
 Oficiali svetainė

Boksas
2022 sporte
Juodkalnijos sportas
Pasaulinė pašto ženklų apskaitos sistema (WADP)

WADP apskaitos sistema (WNS) – pasaulinis pašto ženklų apskaitos projektas, kuriuo vienoje vietoje kaupiama informacija apie nuo 2002 m. sausio 1 d. pasaulyje išleistus pašto ženklus. Projektą įgyvendina Pasaulinė filatelijos plėtros asociacija (angl. World Association for the Development of Philately – WADP) ir Pasaulinė pašto sąjunga (PPS). Projektas kaupia duomenis pagal nacionalinių pašto tarnybų pateikiamą informaciją.

WADP duomenys pateikiami projekto interneto svetainėje, kurioje lankytojai gali ieškoti pašto ženklų pagal įvairius raktažodžius – šalį, datą, temą ar kt.

WNS tikslas – pašto ženklų pirkėjams ir kolekcionieriams pateikti išsamų visų oficialių leidimų pašto ženklų katalogą ir kovoti su nelegaliai išleistais pašto ženklais, spausdinamais be pašto administracijų sutikimo. Naudojant WADP ir padedant PPS kai kurioms besivystančioms šalims pavyko identifikuoti ir atšaukti jų vardu išleistus nelegalius pašto ženklus. 

Į sistemą įtraukiamas pašto ženklo vizualus atvaizdas (dizainas, nominalas, spalvos ir matmenys), jam suteikiamas WNS kodas, kurį sudaro:

 dvi raides: šalies arba regiono kodas pagal ISO 3166-1 alfa-2 standartą,
 trys skaitmenys, nurodantys eilės numerį konkrečiais metais,
 po taško – du skaitmenys, reiškiantys metus (pvz., „.02“ reiškia 2002 metus).

Išorinės nuorodos 

 :Postal administrations participating to the WNS and the years available.

Išnašos 
Paštas
Pašto ženklai
Michailas Goršeniovas

Michailas Goršeniovas (, 1973 m. rugpjūčio 7 d. – 2013 m. liepos 19 d.) – Sovietų Sąjungos ir Rusijos roko muzikantas, dainų autorius ir atlikėjas. Grupės „Korol i Šut“ įkūrėjas ir lyderis. Grupėje dažniausiai dainavo, kartais grojo gitara.

Biografija 
Michailas Goršeniovas gimė Pikaliove, Tarybų Sąjungoje, kuomet pasitraukė į Sankt-Peterburgą. Tėvas – Jurijus Michailovičius (1951–2013) – karininkas, motina – Tatjana Ivanonva (g. 1950 m.), brolis – Aleksejus Goršeniovas (g. 1975 m.) – muzikantas, poetas ir kompozitorius. Vaikystėje dažnai persikelinėjo iš vienos gyvenvietės į kitą. Iš pradžių norėjo tapti karininku, tačiau kai jam sukako 18 metų, jam buvo diagnozuota skoliozė, dėl ko M. Goršeniovas buvo netinkamas karo tarnybai. 

1988 m. tuometiniame Leningrade trims bendraklasiams – Michailui Goršeniovui, Aleksandrui Šigolevui ir Aleksandrui Balunovui – kilo mintis sukurti grupę. Tada jis ir pradėjo savo muzikanto karjerą – sukūrė grupę „Kontora“,  po to grupę pervardino į „Korol i Šut“. 1996 m. išleido savo pirmąjį albumą – „Камнем по голове“, o po vienerių metų – antrąjį albumą „Король и Шут“.

Mirė 2013 m. birželio 19 d. dėl apsinuodijimo narkotinėmis medžiagomis (morfinu) ir alkoholiu.

Diskografija

Korol i Šut 

 1996: Камнем по голове
 1997: Король и Шут
 1999: Акустический альбом
 1999: Ели мясо мужики (live)
 2000: Герои и злодеи
 2001: Собрание
 2001: Как в старой сказке
 2002: Жаль, нет ружья!
 2003: Мёртвый анархист (DVD)
 2004: Бунт на корабле
 2006: Продавец кошмаров
 2007: Страшные Сказки
 2008: Тень Клоуна
 2010: Театр демона
 2011: TODD. Акт 1. Праздник крови
 2012: TODD. Акт 2. На краю
 2018: Концерт в Олимпийском

Soliniai albumai 

 2005: Я алкоголик анархист

Šaltiniai 

Rusijos roko atlikėjai
2024 m. Lietuvos Respublikos Prezidento rinkimai

2024 m. Lietuvos Respublikos Prezidento rinkimai – 2024 m. gegužę vyksiantys eiliniai Lietuvos Respublikos Prezidento rinkimai.

Rinkimų sistema 
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

Šaltiniai 

Lietuvos prezidento rinkimai
Rishi Sunak

Rišis Sunakas (, ; g. 1980 m. gegužės 12 d.) – britų politikas, nuo 2022 m. spalio 25 d. užimantis Jungtinės Karalystės ministro pirmininko ir Konservatorių partijos pirmininko pareigas.

Sunakas yra pirmasis azijietiškos kilmės ministras pirmininkas ir pirmasis Vyriausybės lyderis, išpažįstantis ne krikščionybę. Jis taip pat yra ir jauniausias ministras pirmininkas per pastaruosius 200 metų.

R. Sunako ir jo žmonos A. Mūrti turtas siekia 730 mln. svarų (2022 m. duomenimis) ir pagal asmeninį turtą jiedu užima 222-ąją vietą šalyje.

Biografija 
Sunakas gimė Sautamptone, pandžabiečių kilmės šeimoje, kuri iš Rytų Afrikos į Britaniją emigravo XX a. 7 deš. Politikas mokėsi Vinčesterio koledže, studijavo filosofijos, politikos ir ekonomikos kursą Linkolno koledže, Oksforde, o Stanfordo universitete, Kalifornijoje įgijo verslo administravimo magistrą. Besimokydamas Stanforde jis susipažino su savo būsima žmona Akšata Mūrti, kuri yra Indijos milijardieriaus ir informacinių technologijų kompanijos „Infosys“ vadovo Narajano Mūrčio duktė.

Karjerą pradėjo 2001 m. tapęs investicijų banko „Goldman Sachs“ analitiku. Vėliau dirbo keliuose apribotos rizikos fondų valdymo bendrovėse (2004–2013 m.) bei uošvio įsteigtoje rizikos kapitalo fondų valdymo įmonėje (2013–2015 m.).

Nuo 2015 m. Sunakas yra Bendruomenių rūmų narys. Po to jis ėjo iždo vyriausiojo sekretoriaus (2019–2020 m.) bei valstybės iždo kanclerio (2020–2022 m.) pareigas. 2022 m. rugpjūtį atsistatydino sukeldamas Boriso Džonsono vyriausybės griūtį, pretendavo į Konservatorių partijos pirmininkus, bet 2022 m. rugsėjį pralaimėjo Elizabet Tras. Šiai netrukus atsistatydinus 2022 m. spalio 24 d. tapo Konservatorių partijos lyderiu, spalio 25 d. – Jungtinės Karalystės ministru pirmininku.

Išnašos 

Jungtinės Karalystės premjerai
Caris LeVert

Kerisas Kolmanas LeVertas (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 2016 m. NBA naujokų biržoje LeVertą pasirinko Indianos „Pacers“, tačiau išmainė į Bruklino „Nets“.

2021 m. jis išmainytas atgal į „Pacers“, kaip keturių komandų mainų dalis. 2022 m. K. LeVertas sezono viduryje buvo išmainytas į Klivlando „Cavaliers“.

Statistika

NBA reguliarusis sezonas

NBA atkrintamosios rungtynės

Išnašos

Nuorodos 

 Caris LeVert profilis „Basketball Reference“ 

JAV krepšininkai
Aktorystės studija

Aktorystės studija () – narių profesionalių aktorių, teatro režisierių ir dramaturgų organizacija, esanti adresu 432 West 44th Street, tarp Devintosios ir Dešimtosios alėjų Manhatano Pragaro virtuvės (Hell’s Kitchen) rajone Niujorke. „Aktorystės studiją“ 1947 m. spalio 5 d. įkūrė Ylijas Kazanas (Elia Kazan), Čeril Kroford (Cheryl Crawford) ir Robertas Luisas (Robert Lewis), jie rengė mokymus aktoriams nariams. Ly Strasbergas prisijungė vėliau, perėmė vadovavimą 1951 m. ir vadovavo studijai iki savo mirties 1982 m. vasario 17 d.

„Aktorytės studija“ labiausiai žinoma dėl to, kad tobulina aktorystės meną ir jo mokymo metodus. Šį būdą pradžioje, XX a. 4-ajame dešimtmetyje buvo pradėjęs taikyti Grupės teatras (Group Theatre), remdamasis Konstantino Stanislavskio naujovėmis. Studijoje, kaip privačioje aplinkoje, aktoriai visi kartu tobulina savo įgūdžius ir, kaip atlikėjai, gali rizikuoti komerciškai nespaudžiami.

2018 m. gegužę studijos pirmininkai buvo Elen Berstin (Ellen Burstyn), Alekas Boldvinas (Alec Baldwin) ir Elas Pačinas (Al Pacino). Meno vadovas Niujorke – Bo Gravitas (Beau Gravitte), o Niujorko meno vadovo pavaduotoja – Estel Parsons (Estelle Parsons).

Išnašos 

JAV kinas
Teatras
Profesionalių futbolininkų asociacija

Profesionalių futbolininkų asociaciją, PFA, dar vadinama PFA Lietuva.

PFA bendradarbiauja su FIFPro.

Asociacijos tikslai yra suteikti pagalbą, sprendžiant teisinius ginčus susijusius su darbo santykiais, teikti finansinio raštingumo informaciją, teikti informaciją apie galimybes baigus futbolininko karjerą, teikti fizinės bei psichologinės reabilitacijos pagalbą po patirtų sunkių traumų bei informuoti apie lažybų, dopingo, rasizmo ir kitas prevencijas.

Istorija 
Nuo 2015 m. lapkričio mėn. egzistuoja Lietuvos futbolo žaidėjų sąjunga (LFŽS), planavusi tapti FIFPro nare, tačiau vėliau šio tikslo atsisakė.

2020 m. vasario mėn., buvusio futbolininko Arūno Klimavičiaus iniciatyva buvo įsteigta Profesionalių futbolininkų asociaciją (PFA). Nariais jau tapo šalies vyrų didžiojo futbolo ir salės futbolo rinktinių atstovai, moterų nacionalinės rinktinės futbolininkės bei Lietuvos futbolo A lygos klubų žaidėjai.

PFA atstovavo Lietuvos futbolininkus FIFA ir FIFPro įkurtame fonde „FIFA Fund for Football Players“, skirtame padėti futbolininkams, nukentėjusiems dėl futbolo klubų išnykimo ar jų patirto bankroto. 2020 m. Lietuvos futbolininkus pasiekė išmokos iš šio fondo.

2021 m. birželio mėn. 92% A lygoje rungtyniaujančių Lietuvos futbolininkų buvo PFA nariai.

2021 m. PFA pranešė kad yra pasirengusi kelti bankroto bylą FK „Vilniaus vytis“ byloje dėl nesumokėtų atlyginimų.

2022 m. PFA pasisakė dėl situacijos Lietuvos futbole, gresiant LFF reformai. PFA Lietuva siekia, kad šioje situacijoje nenukentėtų futbolininkai, ir kad futbolininkai bei jų klubai toliau galėtų atstovauti Lietuvą tarptautiniuose turnyruose. PFA pasisakė už naujus, skaidrius LFF įstatus ir prieš kriminalinį šėšėlį futbolo valdyme.

2022 m. PFA atstovauja Arvydą Novikovą konflikte su Samsunspor, kuris suspendavo žaidėją pažeisdami kontraktą.

Asociacijos vadovai 

 Arūnas Klimavičius – Asociacijos prezidentas
 Mindaugas Reinikis – Generalinis sekretorius
 Egidijus Genotis – Tarptautinių ryšių ir projektų vadovas
 Valdybos nariai:
 Greta Lukjančukė
 Egidijus Vaitkūnas
 Justas Lasickas
 Justinas Zagurskas

Šaltiniai 

Lietuvos futbolo organizacijos
Rimantas Šermukšnis

Rimantas Aloyzas Šermukšnis, gimęs 1937 07 07 Niūronių km., Anykščių raj. Socialinių mokslų daktaras, docentas. Kauno restauravimo dirbtuvės darbų vykdytojas, aikštelės viršininkas, direktorius. Restauratoriumi dirbo beveik 25 metus. Aktyviai dalyvavo įkuriant restauravimo organizacijas Klaipėdoje ir Kėdainiuose. Vėliau, Vytauto didžiojo universiteto docentas, Vilniaus banko Ilgalaikių paskolų ekspertas, individualios įmonės "Kapitalo šaltinis" savininkas. Parašė knygas "Palikę pėdsakus", "Kauno rotušė", yra išleidęs kelis savilaidos albumus, parašęs eilę mokslinių straipsnių. Buvo sukūręs bene pirmą Lietuvoje uždarą upėtakių auginimo sistemą. Būdamas 80 metų amžiaus pradėjo tapyti paveikslus.Tapo portretus, natiurmortus, peizažus. Portretų kolekcijoje yra akademiko Jurgio Brėdikio portretas, perduotas į šeimos kuriamą muziejų. 2022 metais įrengė paveikslų galeriją. Iš viso yra nutapęs apie 80 aliejiniais dažais tapytų paveikslų.
Mathias Lessort

Matijas Mišelis Lesoras (Mathias Michel Lessort, g. 1995 m. rugsėjo 29 d.) – iš Martinikos kilęs Prancūzijos krepšininkas, vidurio puolėjas.

Gimė Prancūzijos užjūrio departamente Martinikoje. Profesionalo karjerą pradėjo 2014 m. Šalono „Élan“, kurios jaunimo komandose žaidė nuo 2010 m. Rungtyniavo Prancūzijos, Serbijos, Izraelio, Vokietijos, Ispanijos klubuose. 2021 m. su „Monako“ klubu laimėjo Europos taurę.

Atstovavo Prancūzijos jaunimo rinktinėms. Su nacionaline rinktine laimėjo pasaulio čempionato bronzą.

Laimėjimai 
 Europos taurė: 2021 m.
 FIBA Europos taurė: 2017 m.
 Serbijos krepšinio lyga: 2018 m.
 Prancūzijos krepšinio taurė: 2017 m.
 Pasaulio krepšinio čempionatas: bronza – 2019 m.

Šaltiniai 

Prancūzijos krepšininkai
Martinikos asmenybės
Vakanajus

Vakanajus (, ) – Japonijos miestas, esantis Hokaido saloje, Soujos subprefektūroje. 2022 m. mieste gyveno 31 811 žmonės.

Mieste yra labiausiai į šiaurę nutolęs Japonijos taškas – Soujos kyšulys, iš kurio matyti Rusijai priklausanti Sachalino sala.

Istorija 
Pirmieji Vakanajuje apsigyveno ainai. Pirmoji japonų gyvenvietė įkurta 1685 m. Vakanajaus kaimas buvo įkurtas 1879 m.

Antrojo pasaulinio karo metais Japonijos imperatoriškasis laivynas miesto uostą naudojo kaip povandeninių laivų bazę. Vakanajus buvo pakankamai toli į šiaurę, kad būtų už amerikiečių sunkiųjų bombonešių veikimo zonos ribų ir būtų saugus nuo oro atakų.

Išnašos

Nuorodos 
 Oficiali svetainė

Hokaido prefektūros miestai
Reporteriai be sienų

Reporteriai be sienų (, santrumpa RSF) - tarptautinė ne pelno siekianti ir nevyriausybinė organizacija, kurios tikslas yra apsaugoti teisę į informacijos laisvę. Savo veiklą grindžia įsitikinimu, kad kiekvienas turi turėti prieigą prie naujienų ir informacijos pagal Visuotinės žmogaus teisių deklaracijos 19 straipsnį, kuriame pripažįstama teisė gauti ir dalytis informacija nepaisant sienų, kartu su kitomis tarptautinėmis teisių chartijomis. Organizacija turi patariamojo organo statusą Jungtinėse Tautose, UNESCO, Europos Taryboje ir Tarptautinėje Frankofonijos organizacijoje.

2005 m. už savo veiklą apdovanota Sacharovo premija (kartu su Nigerijos teisininku ir žmogais teisių gynėju Hauva Ibrahimu ir Kubos Baltai vilkinčių moterų judėjimu.

Veikla 

Organizacija dirba vietoje gindama atskirus žurnalistus, kuriems gresia pavojus, taip pat aukščiausiuose valdžios lygiuose ir tarptautiniuose forumuose, siekdama ginti teisę į saviraiškos ir informacijos laisvę. Organizacija kasdien ruošia įvairius pranešimus, įskaitant pranešimus spaudai apie žiniasklaidos laisvei kylančias grėsmes prancūzų, anglų, ispanų, portugalų, arabų, persų ir kinų kalbomis. Organizacija taip pat kasmet parengia ir skelbia Pasaulio spaudos laisvės indeksą, kuris įvertina žiniasklaidos laisvės būklę 180 šalyse. Organizacija teikia pagalbą žurnalistams, kuriems gresia pavojus, ir šviečia skaitmeninio ir fizinio saugumo klausimais, taip pat rengia kampanijas, kuriomis siekiama didinti visuomenės informuotumą apie prieš žurnalistus nukreiptą prievartą ir užtikrinti jų saugumą bei laisvę. Organizacija užsiima lobizmu skatindama vyriausybes ir tarptautines institucijas priimti standartus ir teisės aktus, remiančius žiniasklaidos laisvę, ir imasi teisinių veiksmų gindama žurnalistus, kuriems kyla grėsmė. Organizacija taip pat kasmet skaičiuoja žurnalistus, žuvusius darbo metu.

Istorija 
Reporteriai be sienų buvo įkurta Monpeljė, Prancūzijoje 1985 m. Įkūrėjai - Robertas Menardas, Remi Luri, Žakas Molena ir Emilijanas Žiubino. 1995 m. buvo įregistruota kaip ne pelno siekianti organizacija.  Menardas tapo pirmuoju šios organizacijos generaliniu sekretoriumi. Vėliau jį pakeitė Žanas Fransua Žiujardas, 2012 m. generaliniu sekretoriumi paskirtas Kristofas Deluaras.

Struktūra 
Pagrindinė būstinė yra Paryžiuje. Turi 13 regioninių ir nacionalinių biurų, tarp jų Briuselyje, Londone, Vašingtone, Berlyne, Rio de Žaneire, Taipėjuje ir Dakare, taip pat 146 korespondentų tinklą.  Organizacijoje (Paryžiuje ir kitur) dirba 57 samdomi darbuotojai. Valdytojų taryba, renkama iš organizacijos narių, tvirtina organizacijos politiką. Tarptautinė taryba prižiūri organizacijos veiklą ir tvirtina sąskaitas bei biudžetą.

Šaltiniai

Nuorodos 

 „Reporteriai be sienų“ svetainė

Žmogaus teisių gynimo organizacijos
Nevyriausybinės organizacijos
Robin Lopez

Robinas Baironas Lopezas (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 2008 m. NBA naujokų biržoje jį penkioliktuoju šaukimu pasirinko Finikso „Suns“. 2012 m. jis buvo išmainytas į Naujojo Orleano „Hornets“, o 2013 m. – į Portlando „Trail Blazers“.

2022 m. liepos 8 d. R. Lopezas pasirašė vienerių metų sutartį su Klivlando „Cavaliers“.

Asmeninis gyvenimas 
Lopezas turi tris brolius: Chris, Alex ir dvynys Brook. Alex žaidė krepšinį Vašingtono ir Santa Klaros koledžuose, profesionaliai žaidė Japonijoje, Naujojoje Zelandijoje ir Ispanijoje, o Brook taip pat žaidžia NBA Milvokio „Bucks“ komandoje.

Statistika

NBA reguliarusis sezonas

NBA atkrintamosios rungtynės

Išnašos

Nuorodos 

 Robin Lopez profilis „Basketball Reference“ 

JAV krepšininkai
Evan Mobley

Evanas Moublis (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 2021 m. NBA naujokų biržoje Klivlando „Cavaliers“ jį pasirinko trečiuoju numeriu.

Ankstyvasis gyvenimas ir karjera vidurinėje mokykloje 
E. Moublis ir jo vyresnysis brolis Aizėjas pradėjo žaisti krepšinį nuo ankstyvos vaikystės, vadovaujami tėvo Eriko, buvusio krepšininko. Iš pradžių jis nenorėjo žaisti krepšinio, bet aštuntoje klasėje, kai jo ūgis siekė 193 cm, susidomėjo šia sporto šaka. Per pirmuosius trejus metus jis buvo vienoje komandoje su broliu, 2019 m. penkių žvaigždučių rekrutu.

Statistika

NBA reguliarusis sezonas

Išnašos

Nuorodos 

 Evan Mobley profilis „Basketball Reference“ 

JAV krepšininkai
Isaiah Mobley

Erikas Aizėjas Moublis (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 2021 m. NBA naujokų biržoje Klivlando „Cavaliers“ jį pasirinko 49-uoju šaukimu. 2022 m. liepos 2 d. „Cavaliers“ su juo pasirašė dvipusę (two-way) sutartį. Pagal sutarties sąlygas jis dalinsis laiką tarp „Cavaliers“ ir NBA G-lygos klubo Klivlando „Charge“.

Statistika

Universitetas

Išnašos

Nuorodos 

 Isaiah Mobley profilis „Basketball Reference“ 

JAV krepšininkai
Mamadi Diakite

Mamadi Diakitė (, g. ) – Gvinėjos krepšininkas, žaidžiantis NBA lygoje besivaržančioje Klivlando „Cavaliers“ komandoje. 2022 m. spalio 17 d. „Cavaliers“ su juo pasirašė dvipusę (two-way) sutartį. Pagal sutarties sąlygas jis dalinsis laiką tarp „Cavaliers“ ir NBA G-lygos klubo Klivlando „Charge“.

NBA karjerą pradėjo 2020 m. lapkritį pasirašęs sutartį su Milvokio „Bucks“, nes 2020 m. NBA naujokų biržoje nebuvo pašauktas. Per savo debiutinį sezoną su „Bucks“ jis laimėjo NBA čempionatą.

Statistika

NBA reguliarusis sezonas

NBA atkrintamosios rungtynės

Išnašos

Nuorodos 

 Mamadi Diakite profilis „Basketball Reference“ 

Gvinėjos krepšininkai
Riečkos

Riečkos – kaimas šiaurės vakarų Baltarusijoje, 10 km į šiaurę nuo Rabunės, prie kelio Vileika–Dauginava.

Istorija 

XIX a. buvo miestelis Vileikos apskrityje, 1880 m. jame gyveno 249 žmonės. Miestelis priklausė Rabunės valsčiui.

Šaltiniai 

Vileikos rajono gyvenvietės
Nusišypsok mums, Viešpatie

Nusišypsok mums, Viešpatie – Vilniaus mažojo teatro spektaklis. Sukurtas pagal 1993 m. to paties pavadinimo A. Grikevičiaus 4 serijų vaidybinio filmo adaptuotą scenarijų.

1998 m. LTV nufilmavo spektaklį, įtraukė jį į savo „Aukso fondą“ ir Mediatekos archyvą.

Spektaklis priklausė VMT repertuarui, tačiau mirus aktoriui Vytautui Grigoliui nuspręsta, kad jo šiame spektaklyje pakeisti neįmanoma.

2014 m. po premjeros praėjus 20–iai metų, Maskvos J. Vachtangovo teatre pastatyta spektaklio autorinė kopija. 2017 m. ji buvo parodyta Lietuvoje (Vilniuje ir Klaipėdoje).

Siužetas 
Spektaklyje pasakojama apie sunkų žydų likimą, vaikus, tolstančius nuo tėvų, tėvus, juos besivejančius, bet nepavejančius, apie tikėjimą, padedantį įveikti visas negandas.

XX a. pradžioje akmentašys ir našlys Efraimas Dudakas iš mažo Lietuvos miestelio keliauja į Vilnių, kur suimtas jo sūnus, šovęs į generalgubernatorių. Į kelionę jis išvyksta be ypatingos vilties padėti - jei pavyks, bent pasimatyti ir atsisveikinti.

Su Efraimu vyksta ir jo kaimynas vandenvežys Šmulė Senderis. Jo sūnus - seniai Amerikoje, vairuoja automobilį, nerašo laiškų, o vaikaičių Džordžo ir Evos Šmulė nematė ir niekada nepamatys, bet prašo ant jo kapo užrašyti „misteris". Prie jų prisideda nelaimingas, pusiau išprotėjęs Avneris Rozentalis - jo parduotuvėlė su cinamonu, razinomis ir kitais stebuklingais skanėstais sudegė, dabar jis vargšas ir svajoja tapti medžiu - geriausia klevu.

Veikėjai ir atlikėjai 
 EFRAIMAS BEN JOKŪBAS DUDAKAS Sigitas Račkys
 ŠMULĖ SENDERIS Vytautas Grigolis / Arvydas Dapšys
 AVNERIS ROZENTALIS Gediminas Girdvainis
 CHLOINĖ-GENECHAS Vytautas Šapranauskas
 PALESTINIETIS Andrius Žebrauskas
 TABI AVIEZERIS, RUSŲ KARININKAS Evaldas Jaras
 NECHAMA, OŽKELĖ Inga Burneikaitė
 JUDLAS KRAPIVNIKOVAS Mindaugas Capas
 KRAPIVNIKOVO MOTERIS Rasa Jakučionytė
 JOSELIS ČIGONAS Almantas Šinkūnas
 CHASIA, JOSELIO ČIGONO ŽMONA Larisa Kalpokaitė
 LIETUVIS REKRŪTAS Jonas Braškys
 ŠMULĖS SENDERIO ŽMONA Eglė Čekuolytė
 SCENOSE Jūratė Brogaitė, Eglė Čekuolytė, Rasa Jakučionytė, Larisa Kalpokaitė, Vilija Ramanauskaitė, Jonas Braškys, Mindaugas Capas, Evaldas Jaras, Vilius Petrauskas, Almantas Šinkūnas, Valentinas Tudorakė

Nuorodos 
 1998 m. LTV atliktas spektaklio įrašas: 1 dalis, 2 dalis
 1999 m. LTV laida apie spektaklį: Kultūrų kryžkelė. Menora
 2006 m. LTV laida apie spektaklį: Prieš spektaklį (ved. Kristupas Sabolius)

Šaltiniai 

Lietuvių spektakliai
Princas ir šokėja

Princas ir šokėja (, pažodžiui 'Princas ir šou mergina') – 1957 m. Jungtinės Karalystės filmas, romantinė komedija. Pagrindinius vaidmenis atliko Marilyn Monroe ir Laurence Olivier, jis drauge yra šio filmo režisierius ir prodiuseris. Scenarijaus autorius – Terence Rattigan, scenarijus paremtas 1953 m. jo pjese „Miegantysis princas“.

Siužetas 
1911 m., kai šalis ruošiasi švęsti naujojo karaliaus karūnavimą, į Angliją iš Vidurio Europos atvyksta keliaujanti karališkosios šeimos grupė. Tačiau kai atvykusysis regentas (Laurence Olivier) apsilanko muzikiniame teatre, jo potraukis amerikiečių atlikėjai Elsei (Elsie – Marilyn Monroe) neleidžia jam susikaupti. Netrukus Elsė sužino apie galimą perversmą regento gimtojoje šalyje, todėl ji turi arba sušvelninti padėtį, arba stebėti, kaip jo šalis lekia į prapultį.

Aktoriai 

 Marilyn Monroe – Elsie Marina
 Laurence Olivier – Karolis (Charles), Karpatijos princas regentas
 Sybil Thorndike – Karalienė našlė
 Richard Wattis – Northbrook
 Jeremy Spenser – karalius Nikolas (Nicolas)
 Paul Hardwick – majoras Domas (Domo)
 Esmond Knight – Colonel Hoffman
 Rosamund Greenwood – Maud
 Aubrey Dexter – ambasadorius
 Maxine Audley – ledi Sunningdale
 Harold Goodwin – kurjeris
 Jean Kent – Maisie Springfield
 Daphne Anderson – Fanny
 Gillian Owen – Maggie
 Vera Day – Betty
 Margot Lister – Lottie
 Charles Victor – teatro vadybininkas
 David Horne – Užsienio reikalų ministerijos pareigūnas
 Gladys Henson – teatro kostiumininkė

Kritikų atsiliepimai 
Remdamasi devyniomis recenzijomis, įvertinimų apibendrinimo svetainė „Rotten Tomatoes“ filmui suteikė 56% reitingą ir davė 5,7/10 balo. Savo pirmojoje apžvalgoje žurnalas „Variety“ rašė: „Šis pirmasis savarankiškos Marilyn Monroe kino bendrovės kūrinys – apskritai maloni komedija, tačiau tempas neskubrus. Filmuota Londone daugiausia su britų aktoriais, filmas nėra klišinė Pelenės istorija, kaip galėtų pasirodyti iš jo pavadinimo.“ „The New York Times“ teigė, kad filmui trūksta originalumo, o scenarijaus autoriaus Ratigano (Rattigan) sukurti charakteriai yra per daug riboti ir nuobodūs, idant Monroe ir Olivier galėtų išnaudoti visas savo galimybes.

Monroe ir Olivier buvo ypač išgirti dėl savo pasirodymų. Žurnalas „Variety“ Torndaik (Thorndike) pasirodymą taip pat pavadino puikiu.

Apdovanojimai ir nominacijos

Nuorodos 
 Filmo „Princas ir šokėja“ ištrauka su Marilyn Monroe („YouTube“ kanalas, anglų k.)

Išnašos 

1957 filmai
Komedijos
Romantiniai filmai
Jungtinės Karalystės filmai
Marilyn Monroe Productions
Vartotojo sutikimas

Vartotojo sutikimas arba licencinė programinės įrangos sutartis (angl. end-user license agreement (sutr. EULA)), liet. galutinio vartotojo licencinis sutikimas) – sutartis tarp kompiuterinės programos kūrėjo/savininko ir jos kopijos naudotojo.

Dažniausiai naudojama komercinių programų plėtotojų (tokių kaip Apple ar Microsoft) arba laisvosios programinės įrangos su komerciniais elementais.

Sudarymas 
Sutartis (angl. EULA) sudaroma įdiegus programinę įrangą ir prieš pradedant ja naudotis. Sudarymas realizuojamas susipažinimui pateikiama programos licencija ir žymimuoju langeliu šalia. Jo pažymėjimas reiškia, kad vartotojas susipažino su licencija, sutinka su visomis joje išdėstytomis sąlygomis ir garantuoja jų laikytis. Tai ne vienintelis variantas, kartais pasitaiko ir kitokia vartotojo sutikimo išraiška.

Nepažymėjus žymimojo langelio (t.y. neišreiškus vartotojo sutikimo), dažniausiai, neįmanoma pradėti naudotis programine įranga, net jeigu ji jau parsisiųsta ar net nusipirkta/išsinuomota. EULA sudarymas yra privalomas, programos kūrėjų reikalaujamas kiekvieno programos vartotojo žingsnis.

Prasmė 
Vartotojo sutikimas turi sutartinę galią tarp programinės įrangos kūrėjo/savininko ir jos vartotojo, t.y. jį sudarant programos licencija (kurioje aptarta ką vartotojas gali, ir ko negali daryti su programa) tampa privaloma.

Vartotojo sutikimas neapsaugo programinės įrangos vartotojo, o yra skirtas apibrėžti intelektinės nuosavybės savininkų teises, visų pirma nuo neteisėto naudojimo (piratavimo).

Šaltiniai 

Sutartys
Sutarčių teisė
Programinė įranga
Derybos

Derybos – dviejų ar daugiau asmenų (šalių) dialogo būdas, kuriuo siekiama savo siekių patenkinimo, atsižvelgiant į kitų suinteresuotų asmenų tikslus ir galimas alternatyvas. Pavyzdžiui, gali vykti dėl kokio nors veiksmo sąlygų arba dėl siekiamos sandorio kainos.

Dažniausiai remiasi lygiomis sprendimų, padėties valdymo galimybėmis ir baigiasi susitarimu (konsensusu). Priešingu atveju laikomos įšaldytomis (sprendimai nepriimti) arba žlugusiomis (sprendimai atmesti).

Pagrindiniai derybų žingsniai:
 Konflikto apibrėžimas ir potencialūs būdai jam spręsti (angl. conflict resolution)
 Susitarimas dėl konkrečių sąlygų (angl. deal-making)

Vienas iš derybinių įrankių yra kompromisas, t.y. abipusė (ar bent taip atrodanti) nuolaida.

Derisi (dalyvauja derybose) žmonės kasdien, dažnai to net nesuvokdami.

Tarpvalstybinės derybos 
Tradicinis ir dažniausiai taikomas suverenių valstybių vyriausybių bendradarbiavimo būdas, viena iš diplomatijos formų. Siekiama tarpusavio susitarimu išspręsti tarpvalstybinių santykių problemas. Tokių derybų tikslas – sudaryti tarptautinę sutartį, kurios privalėtų laikytis ją pasirašančios šalys.

Šaltiniai
Vakarų konferencija (NBA)

Vakarų konferencija () – viena iš dviejų Nacionalinę krepšinio asociaciją (NBA) sudarančių konferencijų (kita – Rytų konferencija). Abi konferencijas sudaro 15 komandų, suskirstytų į tris pogrupius.

Dabartinė struktūra 
Vakarų konferencijos komandos yra suskirstytos taip:

Pietvakarių pogrupis
 Dalaso „Mavericks“
 Hiustono „Rockets“
 Memfio „Grizzlies“
 Naujojo Orleano „Pelicans“
 San Antonijo „Spurs“

Ramiojo vandenyno pogrupis
 Golden State Warriors
 Los Andželo „Clippers“
 Los Andželo „Lakers“
 Finikso „Suns“
 Sakramento „Kings“

Šiaurės vakarų pogrupis
 Denverio „Nuggets“
 Minesotos „Timberwolves“
 Jutos „Jazz“
 Oklahoma Sičio „Thunder“
 Portlando „Trail Blazers“

Konferencijos čempionai

Išnašos 

NBA pogrupiai
Ferrari 499P

Ferrari 499P – 2022 m. spalio 30 d. pristatytas „Ferrari“ sportinis automobilis, priklausantis Le Mano Hypercar klasei. Automobilis buvo pristatytas 2022 m. „Ferrari Finali Mondiali“ renginyje.

Komandos debiutas aukščiausioje Le Mano lenktynių klasėje planuojamas 2023 m., praėjus 50 metų po paskutinio Ferrari automobilio šioje klasėje (Ferrari 312 PB). Pažymint šią progą vienas iš komandos automobilių bus žymimas 50 numeriu. Iš viso sezone tokį modelį naudos du ekipažai. Automobilis debiutuos pirmajame 2023 m. sezono etape Sebring trasoje kovo mėnesį.

Ferrari 499P variklis yra iš tos pačios šeimos, kaip Ferrari 296 ir 296 GT3 modeliuose. Modelis turės pusiau nuolatinę visų varomų ratų transmisiją, o priekyje sumontuotas elektrinis variklis turės 200 kW galią. Taip pat modelyje bus įrengta „Ferrari“ kinetinės energijos regeneravimo sistema.

External links
 Oficiali svetainė

Šaltiniai 

499P
Raspberry Pi

Raspberry Pi – nedideli (banko kortelės ar cigarečių pakelio dydžio) vienos plokštės kompiuteriai. Plėtojami britiško fondo Raspberry Pi. Sandara pagrįsta Broadcom kompaktine sistema (System-on-a-Chip) su ARM procesoriais.

Pradinis sumanymo siekis buvo skatinti informatikos ugdymą mokyklose ir besivystančiose šalyse. Tačiau pradinis modelis paplito labiau, nei tikėtasi. Dėl nedidelės kainos, modalumo ir atviro dizaino jis naudojamas labai plačiai, pvz., meteorologijoje, kaip žaidimų konsolė ar žiniatinklio serveris.

Šaltiniai 
  
  
  
  
  
  

Kompiuteriai
Socialinė įtrauktis

Socialinė įtrauktis arba socialinė integracija – teigiamas elgesys, siekiant pakeisti aplinkybes ir įpročius, lemiančius socialinę atskirtį.

Pasaulinio banko vertinimu, įtrauktis yra galimybių, gebėjimų ir vertingumo gerinimas tiems, kam jų trūksta dėl savo tapatybės.

Nuorodos 
 Lietuvos įvairovės chartija

Šaltiniai 

Sociologija
Psuja

Psuja (, ) – agromiestelis šiaurės Baltarusijoje, 30 km į šiaurės rytus nuo Gluboko, prie Psujos ežero. Apylinkės centras. Yra cerkvė, stūkso piliakalnis.

Istorija 

Minima nuo XVI a., kai priklausė Korsakams. Dvare buvo pastate cerkvė, priklausiusi unitams, 1841 m. perduota stačiatikiams. 
XIX a. buvo miestelis ir du palivarkai (Senoji ir Naujoji Psuja), priklausę Prazarokų valsčiui.

Šaltiniai 

Gluboko rajono gyvenvietės
Baltarusijos agromiesteliai
Senovės Graikijos filosofija

Senovės Graikijos filosofija – filosofija, kilusi iš Senovės Graikijos.

Ją suformavo mitinio mąstymo pokyčiai, polių konkurencija, kitų kultūrų (ypač senovės Egipto) įtaka it t.t. Senovės graikai laikomi šiuolaikinės filosofijos pradininkais, sukūrusiais filosofijos terminą, suformavusiais pagrindines filosofines kryptis. Sokratas, jo mokinys Platonas ir pastarojo mokinys Aristotelis laikomi kertinėmis figūromis senovės graikų filosofijos ir iš jos kilusių Vakarų bei Artimųjų Rytų filosofijų formavimuisi.

Šaltiniai 

Filosofija
Aleksandaras Čavričius

Aleksandaras Čavričius (Александар Чаврић; g. 1994 m. gegužės 18 d.) – futbolininkas iš Serbijos, saugas (vingris), puolėjas. Kitados atstovavo Serbijos jaunimo rinktinėms.

Karjera 
Futbolininko karjerą pradėjo Serbijoje. Vėliau rungtyniavo Belgijoje, Danijoje ir Slovakijoje.

2011–2012 m. sezone priklausė FK Banat Zrenjanin. 2012–2014 m. atstovavo OFK Beograd.

Nuo 2014 m. rugsėjo 1 d. priklausė belgų KRC Genk, o nuo 2015 m. rugpjūčio mėn. nuomos pagrindais rungtyniavo Danijoje, kur atstovavo Aarhus GF.

2016 m. rugsėjo mėn. perėjo į ŠK Slovan Bratislava (Slovakija). Su šiuo klubu buvo pasirašyta ketverių metų sutartis, kuri vėliau buvo pratęsta.

2022 m. spalio 3 d. LFF stadione, Vilniuje pelnė du įvarčius į „Žalgirio“ klubo vartus.

Laimėjimai

su Slovan Bratislava 
 Čempionas (4) 2018–2019, 2019–2020, 2020–2021, 2021–2022 m.
 Slovakijos futbolo taurė (4) 2016–2017, 2017–2018, 2019–2020, 2020–2021 m.

asmeniniai

Šaltiniai

Nuorodos 
 Soccerway
 Transfermarkt
 Globalsportsarchive

Serbijos futbolininkai
Nepritapėliai

Nepritapėliai () – 1961 m. JAV filmas, drama, vesternas, kuriame pagrindinius vaidmenis atliko Clark Gable, Marilyn Monroe ir Montgomery Clift. Režisierius – John Huston. Scenarijaus autorius – Arthur Miller, jis scenarijui adaptavo to paties pavadinimo savo apsakymą, kuris 1957 m. buvo publikuotas žurnale „Esquire“. „Nepritapėliai“ – paskutinis iki galo suvaidintas filmas tiek Klarkui Geiblui (Clark Gable), tiek Merilin Monro (Marilyn Monroe).

Siužetas 
Besiskirianti gražuolė buvusi striptizo šokėja Rozlin Taber (Roslyn Taber) susitinka su tapusiu lošėju senstančiu kaubojumi Gėjumi Lenglendu (Gay Langland ) ir buvusiu Antrojo pasaulinio karo lakūnu Gvidu Rakaneliu (Guido Racanelli). Abu vyrai kaipmat įsimyli Rozlin ir visi trys nusprendžia persikelti į nebaigtą statyti Gvido namą dykumoje. Kai atvyksta žilaplaukis buvęs rodeo raitelis Persas Haulendas (Perce Howland), keistasis ketvertas pradeda laukinių žirgų gaudymo verslą.

Aktoriai 

 Marilyn Monroe – Roslyn Tabor
 Clark Gable – Gaylord Langland
 Montgomery Clift – Perce Howland
 Thelma Ritter – Isabelle Steers
 Eli Wallach – Guido
 James Barton – Fletcher senelis
 Kevin McCarthy – Raymond Tabor
 Estelle Winwood – moteris iš bažnyčios, renkanti aukas bare
 Rex Bell – senas kaubojus (titruose nenurodytas)
 Philip Mitchell – Charles Steers (titruose nenurodytas)
 Marietta Tree – Susan (titruose nenurodyta)

Kritikų atsiliepimai 
Remdamasi 31 recenzija, įvertinimų apibendrinimo svetainė „Rotten Tomatoes“ filmui suteikė 97% reitingą ir davė 8,1/10 balo. Vėlesniais metais filmas imtas vadinti kultine klasika. Dienraštis „The Guardian“ rašė, kad šis filmas yra vienas iš tų, kuris „kine žymi lūžio tašką, padarė įtaką režisieriams, aktoriams ir žiūrovams“.

Nominacijos 
 1962 m. filmas buvo nominuotas Amerikos režisierių gildijos premijai už geriausią režisūrą (režisierius – John Huston).

Nuorodos 
 Filmo „Nepritapėliai“ ištrauka su Marilyn Monroe („YouTube“ kanalas, anglų k.)

Išnašos 

1961 filmai
Dramos
Vesternai
JAV filmai
Burundžio ir Lietuvos santykiai

Burundžio ir Lietuvos santykiai – dvišaliai tarptautiniai santykiai tarp Burundžio ir Lietuvos.

Nepriklausomybę pripažino 1992 m. sausio 6 d. Diplomatiniai santykiai užmegzti 1993 m. gegužės 17 d. Lietuvai akredituota Burundžio ambasada Vokietijoje.

Seime veikia Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (dabartinis pirmininkas – Gintautas Paluckas (LSDP)).

Abi šalys yra Jungtinių Tautų, UNICEF, kitų tarptautinių organizacijų narės. Vyrauja daugiašalis bendradarbiavimas. 2022 m. pradžioje Lietuvoje Burundžio piliečių negyveno.

Burundis yra akreditavęs ambasadą Lietuvai, ambasadorius reziduoja Vokietijoje.

Santykių istorija 
Nėra žinių apie Lietuvos kontaktus su Burundžiu iki 1992 m. Burundis Lietuvos nepriklausomybę pripažino 1992 m. sausio 6 d., o diplomatiniai santykiai buvo užmegzti 1993 m. gegužės 17 d. 1995 m. Burundis akreditavo pirmąjį ambasadorių Lietuvai, kuris apsilankė Lietuvoje, kad įteiktų skiriamuosius raštus tuomečiam Lietuvos prezidentui Algirdui Brazauskui – viena pirmųjų tai padariusių valstybių Afrikos žemyne. Tačiau dvišalių susitikimų tarp ministrų ar viceministrų surengta nebuvo.

2018 m. tiek Lietuva, tiek Burundis buvo išrinkti į UNICEF valdybą.

Švietimo, mokslo ir technologiniai mainai ir kultūrinis bendradarbiavimas 
Lietuvos futbolo klube yra rungtyniavęs Burundžio futbolininkas Bonfilskalebas Bimenjimana. Jį A lygoje žaidžiančiam „Atlanto“ futbolo klubui paskolino Valdo Dambrausko treniruojamas FK RFS klubas po trejų rungtynių elito divizione.

Yra Burundyje dirbančių Lietuvos informacinių technologijų įmonių.

Ekonominiai santykiai 
Ekonominio bendradarbiavimo mastai su Burundžiu yra vieni kukliausių iš visų valstybių, su kuriomis Lietuva turi prekybinių ryšių. 2018 m. duomenimis, prekybos apyvarta tarp Lietuvos ir Burundžio siekė 3,3 tūkst. eurų. Importas iš Burundžio minimalus, o 2017 ir 2018 m. iš Burundžio importuotų prekių išvis nebuvo.

Ambasadorių sąrašas

Burundžio ambasadoriai Lietuvai 
Sąrašas nėra pilnas
 1995 m. – Emanuelis Gaum, pirmasis ambasadorius, rezidavo Maskvoje (Rusija).

Lietuvos ambasadoriai Burundžiui 
Lietuva nėra akreditavusi ambasadoriaus Burundžiui.

Šaltiniai

Nuorodos 
 Burundis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)

Lietuvos diplomatiniai santykiai
Burundis
Maodo Lô

Maodo Lo (Maodo Lô, g. 1992 m. gruodžio 31 d.) – Vokietijos krepšininkas, rungtyniaujantis įžaidėjo arba atakuojančiojo gynėjo pozicijoje.

Gimė senegaliečio ir vokiečių menininkės Elviros Bach šeimoje. Jaunystėje išvyko į JAV, 2012–2016 m. mokėsi Kolumbijos universitete ir žaidė už jo komandą „Lions“. Nepakviestas NBA naujokų biržoje, grįžo į Vokietiją ir pradėjo profesionalo karjerą Bambergo „Brose“ klube. Vėliau rungtyniavo pajėgiausiose šalies komandoje – Miuncheno „Bayern“ ir Berlyno „ALBA“.

Nuo 2014 m. – Vokietijos rinkinės žaidėjas. Su ja dalyvavo 2015, 2017, 2022 m. Europos čempionatuose, 2020 m. vasaros olimpinėse žaidynėse.

Laimėjimai 
 Vokietijos krepšinio lyga: 2017, 2019, 2021, 2022 m.
 Vokietijos krepšinio taurė: 2017, 2022 m.
 JAV koledžų posezoninis turnyras: 2016 m.
 Europos krepšinio čempionatas: bronza – 2022 m.
 Universiada: sidabras – 2015 m.

Šaltiniai 

Vokietijos krepšininkai
2022 m. pasaulio sportinės gimnastikos čempionatas

2022 m. pasaulio sportinės gimnastikos čempionatas – 41-asis geriausių pasaulio sportinės gimnastikos sportininkių čempionatas, kuris vyko spalio 29 d. – lapkričio 6 d. Jungtinės Karalystės mieste Liverpulyje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

Čempionatas taip pat buvo atranka į 2024 m. vasaros olimpines žaidynes.

Medalininkai

Medalių lentelė

Lietuva čempionate 

Vyrų varžybos

Šaltiniai

Nuorodos 
 Oficiali svetainė

Pasaulio sportinės gimnastikos čempionatai
2022 sporte
Jungtinės Karalystės sportas
Liverpulis
Leizeris Bekeris

Lietuvos fotografai menininkai

Leizeris Bekeris (, Leizer Bekker, Eliezer Beker, Becker, 1910-1941 09 17) – Lietuvos žydų dailininkas ir fotografas. Nužudytas per Holokaustą 1941 m. rugsėjį.

Biografija 
Heršelio ir Esteros Bekerių sūnus. Gimė Jurbarke 1910 m.. gyveno Čekiškėje, dab. Kauno raj., dirbo fotografu, dokumentavo Čekiškės miestelio ir aplinkinių kaimų žydų bei krikščionių gyvenimą.  1935 m. gavo užsienio pasą išvykimui į Palestiną. Grįžęs į Lietuvą vedė, žmona Šifra Zelmanovičiūtė-Bekerienė, Bertos ir Josifo Zelmanovičių dukra, g. 1914 m., nužudyta 1941 m. Broliai Mejeris Bekeris, g. 1904 m., buhalteris, ir Jona Bekeris, g. 1912, advokatas, nužudyti 1941 m. rugsėjį. L. Bekerio ir jo šeimos nužudymo vieta – Pakarklės miškas Jaučakių kame apie 2 km į pietryčius nuo Vilkijos.

Kūryba 
L. Bekerio tapytų paveikslų neišliko. Antano Vaičiaus archyve saugomos L. Bekerio darytos miestelio gyventojų fotografijos, jų yra išlikę aplinkinių kaimų gyventojų albumuose. Izraelio bibliotekos archyve saugoma fotografo darytas Čekiškėje gyvenusio istoriko Dovydo Mačio Lipmano (1888-1941) portretas prie darbo stalo. 

L. Bekeris fotografavo ne tik savo atelje Čekiškėje, bet ir žmonių namuose, taip pat gatvėse, pagal jo nuotraukas galima rekonstruoti tuometinio Čekiškės valsčiaus žmonių gyvenamąją aplinką tarpukariu. Plačiausiai žinoma spaudoje ir kraštotyros knygose publikuota L. Bekerio nuotrauka iš A. Vaičiaus archyvo „Lietuvių ir žydų vaikai pagrindinėje Čekiškės gatvėje” daryta 1939 m.
DFW T.28 Floh

DFW T.28 Floh ('kandis') – Pirmojo pasaulinio karo metu Vokietijos Imperijoje sukurtas naikintuvo prototipas. Orlaivio konstruktorius – Hermanas Dorneris (vok. Hermann Dorner), sukūręs keletą kitų naikintuvų, pvz. labai sėkmingą Hannover CL.II.

Vienintelis DFW T.28 egzempliorius buvo suprojektuotas įmonėje Deutsche Flugzeug-Werke, kurioje dirbo H. Dorneris. Lėktuvas buvo pastatytas nedidelėje įmonėje Flugzeugwerft Lubeck-Travemunde.

DFW T.28 buvo trumpasparnis (sparnų ilgis – 6,20 m.) medinis, fanera (fiuzeliažas) ir drobe (sparnai) dengtas biplanas su siauru fiuzeliažu. Lėktuvo konstrukcija buvo kiek neįprasta: viršutinis sparnas buvo montuojamas tiesiai ant kapoto, kas užtikrino puikų matomumą į viršų, tačiau ne į priekį ar žemyn. Lėktuvo paskirtis – greitas naikintuvas – perėmėjas. Varomas 100 AG (75 kW) galios Mercedes D.I vienaeilio variklio orlavis jau pirmo bandymo metu pasiekė tiems laikams didelį 180 km/h greitį. Tokius skrydžio parametrus sąlygojo labai aptakus fiuzeliažas. Siekiant mažesnio oro pasipriešinimo buvo atsisakyta tokių elementų, kaip išmetimo vamzdžių aptakai.

DFW T.28 buvo suprojektuotas ir pagamintas 1915 m antroje pusėje.

Nepaisant gerų skrydžio parametrų, lėktuvas nesudomino Idflieg ir nebuvo patvirtintas serijinei gamybai. Pagrindiniais jo trūkumais buvo įvardinti labai prastas matomumas į priekį ir žemyn bei siauros važiuoklės sąlygojamas sudėtingas tupdymas. Dėl pastarosios priežasties vienintelis pagamintas egzempliorius sudužo bandymų metu.

Techniniai duomenys

Bendrieji parametrai 

 Įgula: 1
 Ilgis: 4,50 m
 Sparno mojis: 6,50 m
 Sparno plotas: 15 m2
 Tuščio svoris: 420 kg
 Kilimo svoris: 650 kg
 Jėgainė: 1 × Mercedes D.I vandeniu aušinamas vienaeilis stūmoklinis vidaus degimo variklis, 75 kW (100 AG) galios
 Propeleris: medinis, dvimentis, fiksuoto žingsnio

Skrydžio parametrai 

 Maksimalus greitis: 180 km/h (110 mylios į valandą, 97 mazgai)
 Kreiserinis greitis: 156 km/h
 Maksimalus skrydžio aukštis: 5500 m
 Skrydžio turkmė: 2,0 val.

Ginkluotė 

 1 x 7,92 mm kalibro Spandau LMG 08/15 kulkosvaidis, fiksuotas, šaudantis į priekį

Šaltiniai 

 (EN) „DFW T28 Floh“. flyingmachines.ru. Their Flying Machines.
 (EN) DFW T.28 Floh (Flea) Biplane Fighter Prototype [1915], Militaryfactory.com
 (EN) T28 Floh, Уголок неба
 (EN) The Illustrated Encyclopedia of Aircraft (Part Work 1982–1985). Orbis Publishing.

Išnašos 

Biplanai
DFW orlaiviai
Naikintuvai